cyanic-selkie/wikianc huggingface dataset:
Svirkiškė
Svirkiškė – kaimas Švenčionių rajono savivaldybėje, 14 km į rytus nuo Pabradės, tarp Pabradės ir Gelednios miškų, prie kelio. Į vakarus nuo kaimo įsteigtas Perūno telmologinis draustinis, šiauriau telkšo Acintas. Kaimas kupetinio plano.
Istorija
Kaimas šaltiniuose minimas nuo 1499 m.
Gruzijos futbolo varžybos 2013–2014 m.
Gruzijos futbolo varžybos 2013–2014 m.
Finalo rungtynės
-
386BSD
386BSD (arba Jolix) buvo nemokama UNIX tipo BSD operacinė sistema. Pirmą kartą ji buvo išleista 1992 metais ir dirbo su IBM PC suderinamuose kompiuteriuose, kuriuose veikė Intel 80386 mikroprocesorius. 386BSD sistemoje buvo įdiegtos rolėmis paremtos apsaugos, žiedinio buferio, susitvarkančios konfigūracijos ir modulinio branduolio naujovės.
Istorija
386BSD pagrindas buvo parašytas Lynne Jolitz ir William Jolitz, kurie baigė Kalifornijos universitetą Berklio mieste. William Jolitz turėjo didelę patirtį su ankstesniais BSD leidimais (2.8 ir 2.9BSD) ir abu dirbo su BSD kodu Symmetric Computer Systems kompanijoje XX a. 9 dešimtmetyje. 4.3BSD-Reno ir vėliau 4.3BSD Net/2 kodo perkėlimas Intel 80386 procesoriams buvo pradėtas 1989 metais ir atliktas William Jolitz Kalifornijos universitetui Berklio mieste. 4.3BSD Net/2 leidimas buvo nebaigtas ir neveikiantis. Jame buvo išimtos kodo dalys, kurių paskelbimas atviru kodu galėjo sukelti teisines problemas (pavyzdžiui, priklausė AT&T UNIX programinio kodo licencijai). 386BSD leidimai tapo atviri 1992 metais ir buvo paremti 4.3BSD Net/2 sistemos kodu, tačiau buvo papildyti William ir Lynne Jolitz parašytu kodu, kurio trūko pilnai funkcionuojančiai sistemai (aprašytu Missing Pieces I ir II straipsniuose, Dr Dobbs Journal žurnalo 1992 metų gegužės – birželio mėnesių leidiniuose). Pirmoji sistemos versija (0.0) buvo išleista 1992 metų kovą. Daug geriau naudojimui tinkanti versija (0.1) buvo išleista 1992 metų liepos 14 dieną. Perkėlimo procesas buvo detaliai aprašytas 18 dalių serijoje Dr. Dobbs Journal žurnale, pradedant nuo 1991 metų sausio.
FreeBSD ir NetBSD
Po 386BSD 0.1 versijos išleidimo grupė naudotojų pradėjo rinkti pataisymus ir patobulinimus, išleisdami juos neoficialiais pataisymų paketais. Dėl nesutarimų tarp William ir Lynne Jolitz su pataisymų palaikymo grupe apie 386BSD ateities vystymą ir leidimų grafiką, pataisymų palaikytojai 1993 metais sukūrė FreeBSD projektą. Panašiu metu kita 386BSD naudotojų grupė sukūrė ir NetBSD projektą, kuris siekė unifikuoti 386BSD ir kitas BSD vystymo grupes į vieną multiplaforminę sistemą. Abu projektai vystomi iki šiol.
1.0 leidimas
1994 metų pabaigoje buvo išleista galutinė 1.0 386BSD versija. Ji buvo platinama Dr. Dobbs Journal CD-ROM laikmenoje (leidimo apimtis buvo 600 MB). 386BSD 1.0 leidimas turėjo visiškai naują branduolio dizainą ir realizaciją bei pradėjo inkorporuoti Berklio architektų rekomendacijas, kurios anksčiau niekada nebuvo realizuotos BSD kode.
Sąsajos su BSD/386
386BSD buvo dažnai painiojama su panašiai pavadinta BSD/386 operacine sistema, kuri buvo kuriama BSDi kompanijos nuo 1991 metų. BSD/386 išeities kodas buvo paremtas tuo pačiu kodu kaip ir 386BSD, kuris buvo perduotas Kalifornijos universitetui 4.3BSD NET/2 sistemoje. 1991 metais William Jolitz trumpai dirbo UUNET kompanijoje (iš kurios buvo perkeltas į BSDi kompaniją), tačiau atliktas darbas skyrėsi nuo to, kuris buvo perduotas Kalifornijos universitetui ir nebuvo perkeltas į 386BSD sistemos kodą.
4-oji greitojo reagavimo brigada (Ukraina)
4-oji greitojo reagavimo brigada – Ukrainos nacionalinės gvardijos brigada, įkurta 2015 m. birželio 2 d. Jos apmokymai vyko pagal NATO standartus. Pasak Ukrainos vidaus reikalų ministro Arseno Avakovo, brigados įkūrimas turėtų tapti pirmuoju žingsniu siekiant nacionalinę gvardiją paversti profesionalia kariuomene.
Istorija
Nors brigada buvo įsteigta 2015 m. birželio 2 d., tačiau realus personalo priėmimas į brigadą prasidėjo 2015 m. spalio mėn. Brigadą pagal NATO standartus rengė užsienio kariniai patarėjai ir veteranai.
2016 m. birželio 2 d. formuotei buvo įteiktos jos karinės spalvos. Prorusiškos interneto svetainės „Essence of Time“ duomenimis, 2016 m. birželio 19 d. Ukrainos prezidentas Petro Porošenka nusprendė pasiųsti brigadą į Donbasą.
Pranešama, kad brigada dalyvavo kovose su Rusijos oro desantininkų pajėgomis mūšyje dėl Antonovo oro uosto 2022 m. vasario 24 d. per Rusijos invaziją į Ukrainą. Po dieną trukusių kovų brigada atkovojo oro uostą iš Rusijos pajėgų.
Struktūra
Brigadą sudaro šturmo batalionai, tankų batalionas ir artilerijos baterija. Į brigados sudėtį taip pat įeina bepiločių orlaivių, žvalgybos, ryšių ir logistikos padaliniai. Į brigadą buvo priimti ir kovinės patirties turintys kariai, ir naujokai.
Matelėnai (Suginčiai)
Matelėnai – kaimas Molėtų rajono savivaldybėje, 11 km nuo Suginčių.
Kiaulamedžiai
Kiaulamedžiai – buvęs viensėdis Vilniaus rajono savivaldybėje, 4 km nuo Eitminiškių.
Matelėnai (Suginčiai)
Istorija
1687 m. kaimas minimas Molėtų bažnyčios krikšto metrikų knygoje.
Paakmenė (Vilnius)
Paakmenė – buvęs kaimas Vilniaus rajono savivaldybėje, 3 km nuo Akmenos.
Ghagaras-Hakra
Ghagaras-Hakra  – sezoniškai vandeninga upė Pakistane ir Indijoje. Prasideda Šivaliko kalnuose, Himačal Pradeše, 1927 m aukštyje. Ghagaro pavadinimu teka pro Pandžabą, Harjaną. Pastarojoje valstijoje patvenkta Otu užtvanka, sudarytas tvenkinys. Žemiau užtvankos vadinama Hakra, pasiekia Radžasthano teritoriją. Užsibaigia tik liūčių metu užpildomame Talavaros ežere. Toliau sausa vaga tęsiasi Taro dykuma pro Pakistano teritoriją (Pandžabo, Sindho provincijas).
Manoma, kad senovėje Ghagaras-Hakra buvo didelės vandens sistemos dalimi. Ši upė, tekėjusi lygiagrečiai Indui, pasiekdavusi Indijos vandenyną ties dabartinėmis Kačo maršomis Gudžarate. Šis senslėnis susidarė maždaug prieš 10 000 metų, po ledynmečio tirpstant Himalajų ledynams. Dėl klimato kaitos, miškų nykimo, upių vagų kitimo upė ilgainiui nunyko.
Prie sausos Hakros vagos rasta nemažai Harapos civilizacijos archeologinių vietovių. Jų išnykimas siejamas su Hakros vagos išdžiuvimu. Ghagaras-Hakra dažnai tapatinamas su Vedose ne kartą minima Sarasvatės upe.
Samalukai
Samalukai (, nuo 1928 m. Grenzfelde) – buvęs palivarkas, dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, Lietuvos pasienyje, 20 km į rytus nuo Pilkalnio, 3 km į pietvakarius nuo Kudirkos Naumiesčio, Širvintos kairiajame krante.
Čečerviškiai
Istorija
1688 m. kaimas minimas Molėtų bažnyčios krikšto metrikų knygoje.
Samalukai
Istorija
Minimas nuo 1580 m. Istoriniai pavadinimo rašybos variantai: Sammallokaytes, Sammullokaytis, Samulucken, Samalugken, Szamolucken, Samalucken, Samolucken. 1785 m. buvo du karališkųjų valstiečių ūkiai, 1823 m. – palivarkas su 15 gyventojų. 1847 m. palivarke buvo 1 gyvenamasis pastatas ir 15 gyventojų. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Širvintos valsčiui. Tikintieji priklausė Širvintos evangelikų liuteronų parapijai. XIX a. pabaigoje prie dvaro buvo plytinė. 1928 m. Samalukų dvaro apygarda prijungta prie Maurušaičių kaimo.
Slidinėjimo alpinizmas
thumb|Slidinėjimo alpinizmo pasaulio taurės varžybos (2017 m.). Slidinėjimo alpinizmas – žiemos sportas, kuris sujungia slidinėjimo ir alpinizmo šakų elementus. Varžybų metu sportininkai kopia į aukštus kalnus avėdami slides ir besivaržydami kas greičiau pasieks finišo liniją. Profesionalios trasos dažniausiai susideda iš kelių kalnų viršūnių į kurias sportininkai turi įkopti bei nusileisti.
2021 m. birželio 18 d. Tarptautinis olimpinis komitetas patvirtino alpinizmo slidėmis rungčių įtraukimą į 2026 m. žiemos olimpinių žaidynių programą.
Ivoškių šv. Jono Nepomuko koplyčia
'''Ivoškių šv. Jono Nepomuko koplyčia''' – veikianti koplyčia Joniškio rajone, Gataučių seniūnijoje, Ivoškių kaimo kapinėse. Pasiekiama iš Gataučių, nuo plento pasukus keliu  į pietryčius ir pavažiavus apie 1 km, už geležinkelio Šiauliai–Ryga.
Koplyčia gražiai prižiūrima, naujai sutvarkyta, ji yra Joniškio rajono „Piligrimų kelio“ maršruto objektas (yra informacinė lenta). Pastatyta XVIII a. Koplyčiai suteiktas šv. Jono Nepomuko vardas.
Iki šių dienų išlikę kai kurių vertingų religinių meno kūrinių ir kulto reikmenų, tačiau senojo XVII a. altoriaus su skulptūromis nebėra nė pėdsako (dalis paveikslų 1986 m. pateko į Lietuvos dailės muziejų). Ant lubų teliko atnaujinta liaudiška tapyba. Trys ornamentuoti kryžiai ant koplyčios stogo įtraukti į LR Kultūros vertybių registrą (unik. kodas ).
Varpai kabo atviroje varpinėje. Prie koplyčios guli akmuo su dubeniu. Statinį supa senos kapinės, apjuostos akmenine tvora.
Aklavikas
Aklavikas – gyvenvietė Kanadoje, Šiaurės Vakaruose, įsikūrusi prie Makenzio upės. Jos pavadinimas, kilęs iš vietinės kalbos, reiškia „nyki grizlių vieta“.
Istorija
1912 m. Hadsono įlankos kompanija įkūrė nedidelę prekyvietę, aplink kurią pradėjo formuotis gyvenvietė. Jau 1918 m. Aklavikas tapo prekybos kailiniais centru. Dėl Aklaviko miesteliui grėsmę keliančių potvynių ir upės erozijos Kanados vyriausybės iniciatyva 1958 m. pastatytas Inuvikas. Buvo planuojama iškelti miestelį į Inuviką, tačiau daugelis žmonių pasiliko Aklavike.
ŽNK Split
Splito „Split“ – Kroatijos futbolo klubas iš Splito. Rungtyniauja aukščiausioje Kroatijos moterų futbolo lygoje, vadinamoje Prva liga arba Pirma lyga.
Pilnas pavadinimas – Splito moterų futbolo klubas. Klubo spalvos – balta ir raudona.
Istorija
Klubo įkurtas 2009 m. sausio 21 d. Dalyvavo šalies čempionatuose. Tapo Pirmos lygos čempionėmis 2019, 2020, 2022 m.
Balstogės sritis
Balstogės sritis – buvęs administracinis-teritorinis vienetas Rusijos Imperijoje ir Lenkijos Respublikoje. Centras – Balstogė. Apskričiai priklausė dabartinės šiaurės rytų Lenkijos žemės.
UEFA Europos moterų futbolo čempionatas
UEFA Europos moterų futbolo čempionatas – Europos futbolo federacijų asociacijos organizuojamas geriausių Europos šalių nacionalinių moterų rinktinių varžybos. Čempionatai vyksta nuo 1984 m. ir yra vykdomi kas ketverius metus.
Pruta
thumb|right|200px|[[Erodas I Didysis|Erodo Didžiojo 8 prutų moneta]] thumb|right|200px| (Johanano Hirkano (Yohanan Girhan), valdžiusio 134-104 m. pr. m. e., pruta Pruta – senovinė žydų vario moneta, buvusi verta apie 1⁄1000 svaro. Tuo metu už 10 prutų buvo galima nupirkti kepalą duonos. 1 prutas buvo lygus 2 leptoms, kurios buvo mažiausių nominalų Hasmonėjų ir Erodų dinastijų monetos.
Prutas kaldino ir Romos Judėjos provinciją valdę prokuratoriai, o vėliau, pirmojo žydų sukilimo metais, – sukilę žydai. Šias monetas dar vadina Masados monetomis.
Žodis reiškia 'mažos vertės (moneta)' ir galbūt kilęs iš aramėjų kalbos žodžio, reiškusio tą patį.
Zaliesė (Vilnius)
Zaliesė – buvęs kaimas Vilniaus rajono savivaldybėje, netoli Lavoriškių.
Eurovizijos dainų konkursas 2019
Eurovizijos dainų konkursas 2019 buvo 64-asis „Eurovizijos“ dainų konkursas. Konkursas vyko Izraelyje, Tel Avive, po jų pergalės 2018 m. Lisabonoje, Portugalijoje, Nettai Barzilai atliktus dainą „Toy“. Tai buvo trečiasis konkursas Izraelyje po 1979 ir 1999 m.; pastarieji buvo surengti Jeruzalėje.
Konkursas vyko miesto parodų centre, pusfinaliai gegužės 14 ir 16 d., finalas – gegužės 18 d. Dalyvavo keturiasdešimt viena šalis, Bulgarija ir Ukraina pasitraukė iš konkurso pirmą kartą nuo 2015 m.
2019 m. „Eurovizijos“ dainų konkursą laimėjo Nyderlandų atlikėjas Duncan Laurence, kuris suteikė teisę surengti 2020 m. dainų konkursą Nyderlanduose.
Konkurso vieta
Po Izraelio pergalės Lisabonoje, tiek pati Barzilai, tiek Izraelio premjeras Benjamin Netanyahu pareiškė, kad 2019 m. konkursas vyks Jeruzalėje, tačiau tą dar turėjo patvirtinti Izraelio viešosios transliacijos korporacija (IPBC/KAN) ir Europos transliuotojų sąjunga (EBU). Izraelio finansų ministras Moshe Kahlon taip pat interviu teigė, kad šis įvykis bus vienintelis Jeruzalėje, o pagal preliminarius apskaičiavimus sąnaudos sieks iki 120 mln. Izraelio šekelių (apie 24 mln. eurų). Jeruzalės meras Nir Barkat minėjo Jeruzalės areną ir „Teddy“ stadioną kaip galimas renginio rengimo vietas. Jeruzalės savivaldybė taip pat patvirtino, kad konkursas nebus rengiamas Tarptautiniame konvencijų centre, kuris surengė 1979 ir 1999 m. „Eurovizijos dainų konkursus“ dėl nepakankamo vietų skaičiaus.
Antra potencialiai gera konkurso rengimo vieta laikyta „Menora Mivtachim Arena“ Tel Avive. Tačiau 2018 m. gegužės 13 d. Miesto meras Ronas Huldai pranešė, kad Tel Avivas atsisakė renginio organizavimo.
2018 m. gegužės 16 d. Petah Tikva meras paskelbė, kad jie taip pat yra suinteresuoti surengti konkursą, nors mieste ir nėra vietos, kurioje būtų galima surengti renginį. Tarp kitų galimų vietų buvo „Sammy Ofer“ stadionas Haifoje ir „Turner“ stadionas Beer Ševoje. Kartu su „Teddy“ stadionu Jeruzalėje, visi trys pasiūlymai priklausė nuo laikino ar pastovaus stogo įrengimo stadiono statybai, kaip reikalauta iš EBU.
2018 m. liepos 28 d. Izaraelio ministras Michael Oren pareiškė, kad Jeruzalė yra nepajėgi surengti konkursą, krypdamas prie jau minėto potencialaus kandidato Tel Avivo, turinčio tam daugiausiai išteklių. Vėliau žiniasklaidoje iškilo nesutarimų tarp KAN ir vyriausybės, mat pastaroji atsisakė kompensuoti dalį iš konkursui surengti reikiamų 12 mln. eurų. Vis tik liepos 29 d. buvo pasiektas kompromisas, pagal kurį KAN įsipareigojo EBU sumokėti 12 mln. eurų, o finansų ministerija – už papildomas išlaidas, jeigu tokių atsirastų. Rugsėjo 13 d. EBU paskelbė, kad 2019 metų „Eurovizija“ vyks Tel Avivo parodų centre. Miesto meras pridūrė, kad miestas pats padengs parodų centro ruošos darbus.
Formatas
Šių metų šūkis „Dare to Dream“ (liet. išdrįsk svajoti) buvo atskleistas kartų su logotipu 2019 m. sausio 8 d. Logotipe vaizduojama iš dviejų auksinių trikampių sudaryta žvaigždė simbolizuoja kūrybiškumą ir tarpusavio ryšį.
Dalyviai
250px|thumb|right|{{legend|#22B14C|Dalyvaujančios šalys}} {{legend|#D40000|Šalys, nepatekusios į finalą}} {{legend|#FFC20E|Šalys, kurios buvo dalyvavusios anksčiau, bet ne 2018 metais}} 250px|thumb|right| {{legend|#D40000|Šalys pirmame pusfinalyje}} {{legend|#FFAAAA|Balsuojančios šalys pirmame pusfinalyje}} {{legend|#000080|Šalys antrame pusfinalyje}} {{legend|#5599FF|Balsuojančios šalys antrame pusfinalyje}}
1 pusfinalis
Ispanija, Izraelis ir Prancūzija balsavo šiame pusfinalyje.
* Yra dvi kartotinės eilutės anglų kalba. * Sudėtyje yra Abchazijos idioma. * Yra trys žodžiai turkų kalba.
2 pusfinalis
* Taip pat yra eilučių danų ir vokiečių kalbomis. * Yra viena pakartotinė eilutė šiaurinėje samoje.
Finalas
* Yra dvi eilutės arabų kalba.
Kitos šalys
Galimybei dalyvauti „Eurovizijos“ dainų konkurse reikalingas nacionalinis transliuotojas, turintis aktyvią EBU narystę, kuri galės perduoti konkursą per „Eurovizijos“ tinklą. EBU pateiks kvietimą dalyvauti konkurse visiems penkiasdešimt šešiems aktyviems nariams.
De-Loused in the Comatorium
De-Loused in the Comatorium – debiutinis amerikiečių progresyviojo roko grupės „The Mars Volta“ albumas, išleistas 2003 m. birželio 24 d. Albumas paremtas istorija, sukurta grupės vokalisto Cedric Bixler-Zavala ir garso manipuliatoriaus Jeremy Ward, kurioje pasakojama apie Cerpin Taxt, kuris pasineria į savaitės trukmės komą perdozavus morfino ir žiurkių nuodų.
Albumą prodiusavo Rick Rubin ir grupės gitaristas Omar Rodríguez-López, taip pat šis įrašas buvo vienintelis, kuriame groja vienas iš grupės įkūrėjų Jeremy Ward, kuris mirė nuo heroino perdozavimo praėjus vos mėnesiui nuo išleidimo. Prieš pat albumo įrašymo darbus grupęė paliko bosistė Eva Gardner, todėl įraše boso partijas atliko grupės „Red Hot Chili Peppers“ narys Flea.
„De-Loused in the Comatorium“ sulaukė didelio klausytojų ir kritikų pripažinimo bei tapo sėkmingiausiu grupės darbu, pardavus virš pusės milijono kopijų, taip pat buvo įtrauktas į ne vieno kritiko geriausių metų albumų sąrašus. 2006 m. žurnalas „Guitar World“ albumą nominavo kaip vieną geriausių visų laikų gitarinės muzikos įrašų, skiriant jam 55–ąją vietą.
Kūrybinė grupė
The Mars Volta
Papildomi muzikantai
Lietuvos Respublikos Aukštojo mokslo taryba
Lietuvos Respublikos Aukštojo mokslo taryba – 2000 m. įkurta ekspertinė institucija prie Lietuvos Respublikos Švietimo ir mokslo ministerijos. Pagal jos nuostatus jai pavesta teikti ministerijai pasiūlymus „strateginiais aukštojo mokslo plėtros klausimais“.
Rally Classic Druskininkai
thumb|Ralio logotipas|right Rally Classic Druskininkai – automobilių ralio varžybos vykstančios Druskininkų ir Lazdijų savivaldybių teritorijose. Nuo 2011 m. vykstančias varžybas organizuoja VšĮ automobilių sporto klubas „AJAGS“. Ralis patenka į Lietuvos automobilių ralio čempionato sudėtį. Varžybos vyksta žvyro, asfalto dangomis.
Lietuvos Respublikos Aukštojo mokslo taryba
Funkcijos
Pagal 2009 m. priimtą Mokslo ir studijų įstatymą aukštųjų mokyklų taryboms suteikta teisė skirti rektorių, sudaryti biudžetą ir spręsti kitus svarbius klausimus. Keturis ar penkis aukštųjų mokyklų tarybų narius iš devynių ar vienuolikos buvo pavesta parinkti Aukštojo mokslo tarybai ir skirti Švietimo ir mokslo ministrui. 2011 m. Konstituciniam teismui nustačius, kad tokios nuostatos prieštarauja Konstitucijai, tvarka pakeista.
Nariai
2000 m. spalio 2 d. Švietimo ir mokslo ministro Kornelijaus Platelio įsakymu sudaryta Aukštojo mokslo taryba:
2004 m. gegužės 13 d. Švietimo ir mokslo ministro Algirdo Monkevičiaus įsakymu sudaryta Aukštojo mokslo taryba:
2009 m. rugsėjo 28 d. Švietimo ir mokslo ministro Gintaro Steponavičiaus įsakymu sudaryta Aukštojo mokslo taryba:
2011 m. lapkričio 9 d. Švietimo ir mokslo ministro Gintaro Steponavičiaus įsakymu sudaryta Aukštojo mokslo taryba:
2013 m. gruodžio 5 d. Švietimo ir mokslo ministro Dainaus Pavalkio įsakymu sudaryta Aukštojo mokslo taryba:
2015 m. gruodžio 3 d. Švietimo ir mokslo ministrės Audronės Pitrėnienės įsakymu sudaryta Aukštojo mokslo taryba:
2017 m. gruodžio 22 d. Švietimo ir mokslo ministrės Jurgitos Petrauskienės įsakymu sudaryta Aukštojo mokslo taryba:
Jean Harlow
Džyna Harlou (, tikrasis vardas Harlean Harlow Carpenter, 1911 m. kovo 3 d. Kanzas Sitis, JAV – 1937 m. birželio 7 d. Los Andželas, JAV) – amerikiečių aktorė, viena populiariausių 4-ojo dešimtmečio Holivudo aktorių. Džyna Harlou dabar laikoma šviesiaplaukės sekso bombos prototipu, ji atvėrė kelią kitoms šviesiaplaukėms aktorėms, tokioms kaip Lana Terner ir Merlina Monro.
Biografija
Harlyna Karpenter (Harlean Carpenter) buvo sėkmingo odontologo Monto Klero Karpenterio (Mont Clair Carpenter, 1877–1974) ir Džynos Po Karpenter (Jean Poe Carpenter, mergautinė pav. Harlow, 1891–1958) duktė. Po skyrybų motina su mažamete dukterimi išsikėlė į Holivudą, ištekėjusi antrą kartą su šeima išvažiavo į Čikagą. Visą vaikystę Džyna Harlou kentėjo dėl prastos sveikatos. 16-os ji pabėgo su jaunu verslininku Čarlzu Makgriu (Charles McGrew), kad galėtų už jo ištekėti. Jaunoji pora išvyko į Los Andželą, kur Dž. Harlou greitai gavo nedidelių vaidmenų ir pasirašė sutarčių. Nuo 1928 m. ji nuolat vaidino trumpametražiuose filmuose. Ji pasirodė Helo Roučo trumpametražėse komedijose su Oliveriu Hardžiu ir Stenu Loreliu. 1930 m. karjeroje įvyko proveržis, kai prodiuseris Hovardas Hjusas didžiumą savo filmo „Pragaro angelai“ („Hell’s Angels“), kuris pradžioje buvo sukurtas kaip nebylusis filmas, perfilmavo kaip garsinį. Visos scenos su ankstesne pagrindinio vaidmens atlikėja Greta Nisen buvo perfilmuotos su Dž. Harlou. Filme ji ištaria vieną garsiausių eilučių kino istorijoje: "Ar nebūsite šokiruotas, jei apsirengsiu ką nors patogiau?"200px|left|thumb|Dž. Harlou su savo motina 1934 m. Šis dialogas sukėlė nemenką skandalą. Vėlesni filmai taip pat nelabai tiko Džynai Harlou tapti didele žvaigžde. Išimtis buvo 1931 m. Frenko Kapros filmas „Platininė blondinė“ („Platinum Blonde“), kuriame ji, vaidindama turtingą, išlepintą paveldėtoją, varžosi su Loreta Jang dėl to paties vyro. Dž. Harlou taip pat atsiskleidė kaip komikė. 1932 m. MGM perėmė jos sutartį su prodiuseriu Hovardu Hjusu, o jos tapimas žvaigžde prasidėjo sulig antruoju filmu MGM kompanijoje – tai buvo komedija „Raudonplaukė“ („Red-Headed Woman“). Tais laikais filmas buvo toks drąsus, kad jį uždraudė Anglijos cenzūra. Tais pačiais metais Dž. Harlou antrą kartą vaidino su Klarku Geiblu nuotykių filme „Raudonosios dulkės“ („Red Dust“). Filmas buvo sukurtas prieš įsigaliojant Heiso kodeksui, todėl erotinių scenų vaizdavimas galėjo nueiti gana toli. Dž. Harlou su K. Geiblu anksčiau, 1931 m., buvo pasirodžiusi filme „Slaptasis šešetas“ („The Secret Six“). Po „Raudonųjų dulkių“, kaip scenos pora, juodu vaidino dar keturiuose filmuose.
1931 m. jos santuoka su Čarlzu Makgriu baigėsi skyrybomis, o kitais metais Dž. Harlou ištekėjo už Polo Berno (Paul Bern), artimo prodiuserio Irvingo Talbergo patikėtinio. Praėjus dviem mėnesiams po vestuvių Polas Bernas nusižudė. Kino kompanijai pavyko užkirsti kelią skandalui. 1933–1935 m. ji buvo ištekėjusi už operatoriaus Haroldo Rosono (Harold Rosson). Po 1933 m. ji dažnai vaidino su Viljamu Pauelu ir juodu tapo pora privačiame gyvenime. Po didžiulės socialinės komedijos „Vakarienė aštuntą“ („Dinner at Eight“), kurioje ji vaidino su Mari Dresler ir Džonu Berimoru, sėkmės ji ėmėsi pagrindinio vaidmens filme „Sekso bomba“ („Bombshell“) – satyroje apie kino verslą ir bulvarinę spaudą. Dž. Harlou vaidino Lolą Berns, Holivudo žvaigždę, platininę blondinę, pavargusią nuo spaudos akibrokštų bei kino industrijos ir norinčią ramaus namų šeimininkės ir motinos gyvenimo. Filme ji daugiau ar mažiau vaidina save pačią. Vėliau Dž. Harlou vaidino komedijose. Tarp jos įžymiausių filmų – „Žmona vs. sekretorę“ („Wife vs. Secretary“, 1935) drauge su Klarku Geiblu ir Mirna Loi bei „Apšmeižta dama“ („Libeled Lady“, 1936), kuriuose Mirna Loi vėl pasirodė kartu su Viljamu Pauelu ir Spenseriu Treisiu. Be to, Dž. Harlou su Klarku Geiblu ir Volesu Byriu vaidino nuotykių filme „Kinijos jūros“ („China Seas“). 1937 m. pradžioje ji pasirodė žurnalo „Life“ viršelyje.
Hanna Pakarinen
thumb|[[Eurovizija 2007]] Hanna Helena Pakarinen (g. 1981 m. balandžio 17 d.) – Suomijos dainininkė ir dainų autorė. Tapo pirmoji Suomijos "Idol" konkurso nugalėtoja. 2007 m. atstovavo Suomiją Eurovizijoje ir užėmė 17 vietą.
Jean Harlow
Biografija
Sulaukusi 26-erių, Džyna Harlou netikėtai mirė 1937 m. birželį nuo inkstų nepakankamumo, filmuodamasi kino juostoje „Saratoga“. Palaidota Forest Louno memorialiniame parke Glendeile, Kalifornijoje. 1960 m. Holivudo šlovės alėjoje jos garbei įspausta žvaigždė.
Pekino nacionalinis stadionas
Pekino nacionalinis stadionas  – daugiafunkcinis sporto stadionas Pekine, Kinijoje. Pastatytas specialiai 2008 m. vasaros olimpinėms žaidynėms. Dėl panašios į lizdo formos struktūrą, pavadintas „Paukščio lizdu“.
2022 m. žiemos olimpinių žaidynių metu stadione vyks atidarymo ir uždarymo ceremonijos.
Istorija
Kinijos vyriausybė paskelbė tarptautinį stadiono dizaino konkursą, kurį laimėjo šveicarų kompanija Herzog & de Meuron Architekten AG, bendradarbiavusi su China Architecture Design & Research Group. Architektų sumanymu, stadionui uždengti buvo suprojektuotas ir išskleidžiamas stogas, bet 2004 m. dėl ekonominių ir saugumo priežasčių stogo buvo atsisakyta.
2003 m. gruodžio 24 d. oficialiai pradėti stadiono statybos darbai. 2008 m. birželio 28 d. kompleksas oficialiai atidarytas.
Vilniaus tarptautinis prancūzų licėjus
Vilniaus tarptautinis prancūzų licėjus  – nevalstybinė bendrojo ugdymo mokykla Vilniuje, vykdanti ikimokyklinio, pagrindinio, vidurinio ir papildomo ugdymo programas. Įstaigos kodas 111967520, teisinė forma viešoji įstaiga, mokymosi procesas vyksta prancūzų kalba.
Licėjuje veikia prancūziška švietimo sistema: ikipradinė mokykla, darželis (maternelle), pradinė, pagrindinė (collège) ir vidurinė mokykla (lycée). Įstaiga yra įsikūrusi dviejuose pastatuose. Administracija, ikipradinė mokykla ir pirmoji pradinės mokyklos klasė (CP) yra Šilo g. 13 pastate, pradinė mokykla (CE1, CE2, CM1, CM2 klasės), koledžas ir licėjus – naujajame pastate Subačiaus g. 7.
Istorija
1992 m. Vilniuje gyvenančių prancūzų iniciatyva įkurta privati tarptautinė prancūzų mokykla. 2002 m. mokyklą pripažino Lietuvos Respublikos švietimo ministerija. 2005 m. ji buvo priimta į Prancūzų mokymo užsienyje agentūros AEFE mokyklų tinklą, todėl keliaujančių šeimų vaikai mokymosi procesą gali tęsti bet kurioje tinklo mokykloje užsienyje.
Šarlio Monteskjė vardu pavadinta mokykla (Ecole française Montesquieu de Vilnius) nuo 2010 m. veikė naujose patalpose Antakalnyje, Šilo g. 13. 2011 m. mokykloje mokėsi apie 300 mokinių.
2015 m. mokykla tapo Vilniaus tarptautiniu prancūzų licėjumi. Augant mokinių skaičiui klasėse, dalis jų persikėlė į naują pastatą Antakalnio g. 54.
2019 m. duomenimis, Prancūzų licėjuje mokėsi 500 moksleivių, iš jų apie 80 proc. buvo lietuviai, apie 15 proc. – iš prancūzakalbių šeimų, apie 5 proc. – kitų tautybių.
2020 m. Prancūzijos Europos ir užsienio reikalų ministerija bei Nacionalinio švietimo ministerija patvirtino Prancūzų licėjaus ugdymo programų kokybę. Visose klasėse – nuo ikipradinių iki dvyliktos – ugdymas vyko pagal prancūzų nacionalinio švietimo kriterijus. Licėjuje mokėsi daugiau nei 530 mokinių, įskaitant ikipradinės mokyklos (darželio) vaikus ir 18-mečius abiturientus, besiruošiančius laikyti baigiamuosius bakalaureato egzaminus.
2021 m. licėjaus klasės įsikūrė naujose patalpose Vilniaus senamiestyje, Subačiaus g. 7.
Ruth Bader Ginsburg
Džoan Rut Beider Ginsburg (1933 m. kovo 15 d. – 2020 m. rugsėjo 18 d.)  – JAV teisininkė, 1993–2020 m. ėjusi JAV Aukščiausiojo Teismo teisėjos pareigas. Paskirta prezidento Bilo Klintono. Šiose pareigose ji pakeitė į pensiją išėjusį teisėją Baironą Vaitą. Paskyrimo metu ji buvo laikoma nuosaikia, sutarimo siekiančia teisėja. Galiausiai ji tapo JAV Aukščiausiojo teismo liberalaus sparno dalimi. Ginsburb buvo pirmoji moteris žydė ir antroji moteris (po Sandra Dei O’Konor), paskirta į JAV Aukščiausiojo teismo teisėjas.
Savo teisinės karjeros metu Ginsburg pasisakė už lyčių lygybę ir moterų teises, laimėjo daug ginčų JAV Aukščiausiajame teisme. 1980 m. prezidentas Džimis Karteris paskyrė Ginsburg Kolumbijos apygardos apeliacinio teismo teisėja, kur ji dirbo iki paskyrimo į JAV Aukščiausiąjį teismą.
Nepaisant dviejų vėžio diagnozių ir viešų raginimų, ji nusprendė nepasitraukti į pensiją 2013–2014 metais, kai prezidentas Obama ir demokratų kontroliuojamas Senatas galėjo paskirti jos įpėdinį. 2020 m. Ginsburg mirė nuo kasos vėžio komplikacijų. Ją pareigose pakeitė Donaldo Trumpo paskirta konservatyvių pažiūrų teisėja Eimė Konė Baret. Dėl šios priežasties laikoma, kad JAV Aukščiausiajo teismo konservatyvusis sparnas įgijo solidžią daugumą.
2002 m. Ginsdburg buvo priimta ir įmažinta Nacionaliniame moterų garbės panteone. 2009 m. ji buvo įtraukta į Forbes 100 galingiausių moterų sąrašą. 2015 m. žurnale Time įvardinta tarp 100 įtakingiausių pasaulio žmonių.
Svirnai I
Svirnai I – kaimas Anykščių rajono savivaldybėje, 4 km į pietus nuo Kavarsko, šalia plento. Rytiniu pakraščiu glaudžiasi prie Svirnų miško, už kurio teka Šventoji. Yra išlikęs Svirnų I dvaras.
thumb|left|220px|Svirnų dvaro rūmų liekanos
Istorija
Istoriniuose šaltiniuose 1593 m. minimas Svirnų dvaras ir laukas. Tanskams priklausęs dvaras išparceliuotas 1932 m. LTSR metais Aukštieji Svirnai priklausė Staškūniškio tarybiniam ūkiui, Svirnų kolūkiui.
2002 m. vasario 11 d. Vyriausybės nutarimu Aukštieji Svirnai pervadinti Svirnais I.
Čiulai
Čiulai – kaimas Molėtų rajono savivaldybėje, 4 km į rytus nuo Mindūnų, šalia kelio. Išlikęs Čiulų dvaras. Piečiau kaimo telkšo Tramys.
Istorija
1688 m. kaimas minimas Molėtų bažnyčios krikšto metrikų knygoje.
Kinijos nacionalinis greitojo čiuožimo stadionas
Kinijos nacionalinis greitojo čiuožimo stadionas  – greitojo čiuožimo stadionas Pekine, Kinijoje. Pastatytas specialiai 2022 m. vasaros olimpinėms žaidynėms.
Istorija
Stadiono teritorijoje 2008 m. pastatytas žolės riedulio stadionas 2008 m. vasaros olimpinių žaidynių varžyboms. Po olimpiados stadionas nugriautas.
2017 m. pradėti greitojo čiuožimo stadiono statybos darbai.
Juodžiūnai (Pilkalnio apskritis)
Juodžiūnai (, nuo 1938 m. Jodungen) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 17 km į rytus nuo Pilkalnio, 25 km į pietryčius nuo Lazdynų, prie Vorupės.
Istorija
dešinėje|miniatiūra|260px|Juodžiūnų kaimo bendruomenė 1936–37 m. Minimi nuo 1625 m. Istoriniai pavadinimo rašybos variantai: Jodszuhnen, Jodschuhnen. 1785 m. buvo karališkasis valstiečių kaimas su 13 ugniakurų, 1821 m. – valstiečių kaimas su 59 gyventojais. 1846 m. Juodžiūnuose buvo 15 gyvenamųjų pastatų ir 110 gyventojų. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. XIX a. viduryje piečiau kaimo nutiestas Pilkalnio–Širvintos plentas.
Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.
Svirnaviečiai (Sasnava)
Svirnaviečiai – kaimas Marijampolės savivaldybėje, 5 km nuo Sasnavos.
Saukiškės
Saukiškės – buvęs kaimas Vilniaus rajono savivaldybėje, netoli Maišiagalos.
Pyragiai (Pilkalnio apskritis)
Istorija
dešinėje|miniatiūra|260px|Pyragių kaimo bendruomenė [[1937 m.]] Minimi nuo 1625 m. Istoriniai pavadinimo rašybos variantai: Piragnicken, Pieraggen, Pyraggen, Piraggen. 1785 m. buvo mišrusis kaimas su 14 ugniakurų, 1823 m. – mišrusis kaimas su 120 gyventojų. 1854 m. kaime buvo 18 gyvenamųjų pastatų ir 170 gyventojų. 1723–1818 m. priklausė Įsruties apskrities Diržkiemio domenų valsčiui, 1818–1945 m. – Pilkalnio apskričiai ir 1874 m. įsteigtam Pyragių valsčiui. Tikintieji priklausė Širvintos evangelikų liuteronų parapijai. XIX a. viduryje šiauriau kaimo nutiestas Pilkalnio–Širvintos plentas. Kaimo centrinės dalies sodybos buvo kompaktiškai išsidėsčiusios abipus Vorupės, prie Vėžupės ar Vėžupėlės žiočių. Kaime buvo mokykla, pieninė, garo malūnas.
Po Antrojo pasaulinio karo išnyko. Nuo 2008 m. kaimo teritorija priklauso Krasnoznamensko rajono Dobrovolsko kaimo gyvenvietei.
Muršilis I
Muršilis I – Hetitų karalystės karalius, valdęs apie 1620–1590 m. pr. m. e. (pagal vidurinę chronologiją). Pirmtakas – Hatušilis I (veikiausiai Muršilis buvo jo anūkas), sesuo – Harapšili, o žmona – Kali.
Sostas Muršiliui atiteko, kuomet šis dar buvo mažametis. Suaugęs šiaurinėje Sirijoje atnaujino karinę kampaniją, pradėtą Hatušilio I. Muršilis I užkariavo Jamchado karalystę, sugriovė jos sostinę Alepą (Hatušiliui I to nebuvo pavykę padaryti). Po to Muršilio I vadovaujamos hetitų pajėgos nužygiavo 2000 km į Mesopotamijos gilumą; 1595 m. pr. m. e. jis užėmė ir nuniokojo Babiloną. Kas Muršilį paskatino užpulti Babiloną, nėra aišku; anot William Broad, tai buvo padaryta, siekiant apsirūpinti grūdais, nes dėl vulkaninių pelenų debesų, susidariusių išsiveržus Teros ugnikalniui, Hetitų karalystėje sumažėjo derlius. Muršilis I kariavo ir su huritais, o karo grobį dedikavo hetitų valstybės dievams (kaip ir jo pirmtakas Hatušilis I).
Gugiai (Vilnius)
Gugiai – buvęs kaimas Vilniaus rajono savivaldybėje, 6 km nuo Nemėžio.
2016 metų JAV prezidento rinkimai
2016 metų JAV prezidento rinkimai vyko 2016 m. lapkričio 8 d. Tai buvo 58-ieji JAV prezidento rinkimai. Pagrindinės dvi šalies partijos iškėlė šiuos kandidatus – Hilari Klinton (demokratai) ir Donaldas Trampas (respublikonai). Šiuose rinkimuose buvo išrinktas 45-tasis šalies prezidentas ir 48-asis viceprezidentas. Buvo mažai tikėtasi, kad Donaldas Trumpas laimės šiuos rinkimus ir dauguma žmonių bei žiniasklaida pranašavo Hilari Klinton pergalę. Pergalė buvo netikėta, nes respublikonų kandidatai ne tik laimėjo daugumą tradicinių „violetinių“ arba „svyruojančių valstijų“ (swing states), kuriose nei respublikonai nei demokratai nėra tikri dėl pergalės, tokių kaip Šiaurės Karolina, Florida, Ohajus, Ajova, iš kurių tik Šiaurės Karolina buvo laimėta respublikonų 2012 m. Pergalę užtikrino Trumpo pergalės tradiciškai už demokratus balsuojančiose valstijose (Pensilvanija, Mičiganas ir Viskonsinas), kurios dešimtmečius nebalsavo už respublikonų kandidatą į prezidentus.
Trumpas tapo penktuoju JAV prezidentu, laimėjusiu rinkimus, nesurinkdamas daugiausiai balsų. Be to, jis yra pirmasis prezidentas, kuris prieš tai netarnavo nei kariuomenėje, nei dirbo viešajame sektoriuje. Jis taip pat yra seniausias ir turtingiausias JAV prezidentas.
Yra manoma, jog Rusija kišosi į JAV rinkimus ir Rusijos prezidentas Vladimiras Putinas siekė, kad prezidentu būtų išrinktas D. Trampas.
Prezidentu tapo Donaldas Trampas, viceprezidentu – Maikas Pensas. Donaldas Trampas prezidento pareigas pradėjo eiti 2017 m. sausio 20 d.
Iki tol vykusius dvejus rinkimus (2008 ir 2012 m.) laimėjo Barakas Obama.
Rezultatai
2016 m. lapkričio 9 d. 3 val. vietos laiku D. Trampas pasiekė 270 JAV rinkikų kolegijos balsų, reikalingų pergalei. D. Trampas užsitikrino 306 rinkikų kolegijos balsus, o H. Klinton (H. Clinton) surinko daugiau rinkėjų balsų – 59 923 027 palyginti su 59 692 974 D. Trampo balsais. Savo kalboje kitos dienos rytą H. Klinton pripažino D. Trampo pergalę ir paragino savo šalininkus, kad jie pripažintų rinkimų rezultatus, ir išreiškė viltį, kad „D. Trampas bus sėkmingas visų amerikiečių prezidentas“.
Šešios valstijos ir viena Maino kongresinė apskritis, kurios balsavo už Obamą, šį rinkiminį ciklą buvo laimėtos Trumpo, jos yra (rinkikų skaičius skliaustuose) – Florida (29), Pensilvanija (20), Ohajus (18), Mičiganas (16), Viskonsinas (10), Ajova (6) ir Maino antrasis kongresinis rajonas (1). Iš viso Trampas laimėjo 100 daugiau rinkikų balsų negu Mitas Romnis 2012 metais. 39 valstijos balsavo labiau už respublikonus, o 11 valstijų ir JAV sostinė balsavo labiau už demokratus.
Kadangi daugumoje valstijų rinkikai gali balsuoti už ką nori ir nepaisyti rinkėjų (nors taip praktiškai niekada nenutinka), todėl 7 rinkikai iš 538 balsavo ne už pagrindinių partijų kandidatus, bet balsavo protestuodami. 5 rinkikai balsavo prieš Hilari ir 2 prieš Trampą. Rinkimų rezultatams šis protestas įtakos neturėjo.
Svirneliai
Svirneliai – kaimas Trakų rajono savivaldybėje, 10 km nuo Dusmenų.
Žeimiai (Molėtai)
Žeimiai – kaimas Molėtų rajono savivaldybėje, 3 km nuo Ūtos, 5 km į pietryčius nuo Inturkės. Yra privatus Juozo Katino (1932–2004) sukurtų skulptūrų parkas, 2014 m. duomenimis, apleistas.
Istorija
1689 m. kaimas minimas Molėtų bažnyčios krikšto metrikų knygoje. 1694 m. – XX a. čia buvo dvaras. XX. a. pradžioje kaimas dar vadintas Žeimeliais.
Sobiesław Zasada
Sobislavas Janas Zasada (1930 m. sausio 27 d. Dombrova Gurniča, Lenkija) – lenkų ralio lenktynininkas, ieties metikas ir verslininkas.
Ralis
Europos ralio čempionas (1966, 1967, 1971), Europos ralio čempionato sidabro medalio laimėtojas (1968, 1969, 1972), 11 kartų Lenkijos ralio čempionas, 148 ralių nugalėtojas. Populiarių knygų autorius, tarp kurių – „Saugus greitis“.
Barzdai (reikšmės)
Barzdais vadinami:
Pamiškinė
Pamiškinė – buvęs kaimas Vilniaus rajono savivaldybėje, 5 km nuo Paberžės.
Vandens skaitiklis
Vandens skaitiklis – prietaisas skirtas pratekančiam vandens debitui išmatuoti ir už jį atsiskaityti.
Naudojami įvairūs vandens skaitikliai, kurie skiriasi veikimo principu, konstrukcija, matavimo ribomis bei tikslumu. Kai kurie skaitikliai turi galimybę būti integruoti belaides ar laidines duomenų surinkimo sistemas ir perduoti surinktą informaciją nuotoliniu būdu.
Bėgant laikui skaitiklių tikslumas mažėja todėl būtina reguliariai atlikti metrologinę patikrą arba keisti skaitiklį.
Konstrukcija
300x300px|Pjūvis per daugiasrautį vandens skaitiklį|miniatiūra Skaitiklis susideda iš dviejų nepriklausomų dalių:
Pagal konstrukciją vandens skaitikliai gali būti:
Veikimo principas
Skaitiklių veikimas paremtas vandens srauto tekėjimu pro sparnuotę, kurios sukimosi greitis priklauso nuo pratekančio debito. Besisukdama sparnuotė per magnetinę movą suka krumpliaračius, o šie suka rodykles, pagal kurias, gali būti nustatomas suvartotas vandens kiekis.Vandens skaitiklio schema (veikimo principas)|394x394px|none|miniatiūra
Tikslumas
340x340px|Skaitiklio tikslumo kreivė|miniatiūra Pagrindiniai parametrai, nusakantys skaitiklio tikslumą yra šie:
Leidžiamos vandens skaitiklių paklaidos tūrių matavimui, esant srauto vertėms tarp pereinamojo (Q2) (imtinai) ir perkrovos (Q4) srauto, DLP, teigiama arba neigiama, yra lygi:
Tūrių matavimo, esant srauto vertėms nuo mažiausiojo (Q1) iki pereinamojo (Q2) (neįskaitant) srauto, DLP, teigiama arba neigiama, esant bet kokiai vandens temperatūrai yra lygi 5 %.
Vandens skaitikliai pagal tikslumą skirstomi į R40, R80, R160 ir R200 klases.
Panaudojimas
Vienasraučiai vandens skaitikliai dažniausiai naudojami kai vandens suvartojimas yra itin mažas, pvz., butuose.
Daugiasraučiai vandens skaitikliai naudojami didesniam vandens suvartojimui fiksuoti, pavyzdžiui, daugiabučiuose ar administraciniuose pastatuose.
Turbininiai vandens skaitikliai naudojami kai yra didelis vandens suvartojimas, pavyzdžiui gamyklose ar priešgaisrinėse sistemose.
Pastatuose, kur yra didelis vandens poreikio pokytis, siekiant sumažinti matavimo paklaidas, gali būti naudojami kombinuoti skaitikliai.
Traizenas (upė)
Traizenas  – upė, tekanti Žemutinės Austrijos pietuose; dešinysis Dunojaus intakas. Susidaro iš Rechte Traisen ties Sankt Egid am Noivaldu ir Unrechte Traisen ties Tiurnicu upelių. Teka per Tiurnico, Lilienfeldo, Vilhelmsburgo ir Sankt Pelteno savivaldybes. Traismaueryje įteka į Dunojų. Gėlsenas yra vienintelis didesnis intakas.
Svirniai
Svirniai – kaimas Kelmės rajono savivaldybėje, 4 km nuo Maironių.
1984 m. žiemos olimpinės žaidynės
'''1984 m. žiemos olimpinės žaidynės arba XIV žiemos olimpinės žaidynės''' įvyko 1984 m. vasario 8 – 19 d. Sarajeve, tuometinėje Jugoslavijos Socialistinėje Federacinėje Respublikoje (dabartinėje Bosnijoje ir Hercegovinoje). Tai buvo pirmosios žiemos olimpinės žaidynės, surengtos socialistinėje šalyje.
Miesto rinkimai
Dėl teisės rengti žaidynes taip pat varžėsi Saporas (Japonija) ir Geteborgas (Švedija). Nugalėtojas paskelbtas 1978 m. gegužės 18 d. Atėnuose (Graikija) įvykusio Tautinio olimpinio komiteto (TOK) posėdžio metu. Pirmąjį balsavimo turą laimėjo Saporas, tačiau antrajame Sarajevas aplenkė Japonijos miestą trijų balsų persvara.
Olimpinis deglas
Žaidynių deglas buvo uždegtas Olimpijoje (Graikija) ir tuomet lėktuvu nugabentas į Dubrovniką (tuometinė Jugoslavijos SFR, dabartinė Kroatija). Deglo maršruto ilgis Jugoslavijos teritorijoje sudarė 5289 km. Paskutinioji deglą nešė ir olimpinę ugnį atidarymo ceremonijos metu Koševo stadione įžiebė dailiojo čiuožimo atstovė kroatė Sandra Dubravčič.
Žaidynių talismanas
Jugoslavijos laikraščių skaitytojai oficialiu žaidyniu talismanu iš šešių pretendentų išrinko vilką Vučko, kurį sukūrė slovėnų dailininkas Jože Trobec. Talismanu taip pat pretendavo tapti burundukas, ėriukas, kalnų ožys, dygliuotis ir sniego gniūžtė.
Frances the Mute
Frances the Mute – antrasis studijinis amerikiečių progresyviojo roko grupės „The Mars Volta“ albumas, išleistas 2005 m. vasario 11 d. Albumą prodiusavo gitaristas bei dainų autorius Omar Rodríguez-López, įraše su roko muzika jungiami dub, Lotynų Amerikos ir džiazo muzikos elementai. Taip pat, tai – pirmasis grupės įrašas, kuriame groja bosistas Juan Alderete bei perkusionistas Marcel Rodríguez-López.
Albumas sulaukė kritikų ir klausytojų pripažinimo, vien per pirmąją savaite JAV pardavus per 100 tūkstančių kopijų ir debiutuojant ketvirtojoje „Billboard 200“ reitingo vietoje. „Frances the Mute“ papuolė į įvairius geriausių 2005 metų albumų sąrašus. Žurnalas „Classic Rock“ albumą įtraukė į svarbiausių dešimtmečio progresyviojo roko albumų dešimtuką.
Dainų sąrašas
Visų žodžių autorius Cedric Bixler-Zavala, visos muzikos autorius Omar Rodríguez-López.
Kūrybinė grupė
The Mars Volta
Papildomi muzikantai
1984 m. žiemos olimpinės žaidynės
Lietuva Sarajevo olimpiadoje
Sarajevo olimpinėse žaidynėse Sovietų Sąjungai atstovavęs biatlonininkas Algimantas Šalna, kartu su rusais Dmitrijumi Vasiljevu ir Jurijumi Kaškarovu bei baltarusiu Sergejumi Bulyginu, laimėjo aukso medalį estafečių 4 po 7,5 km varžybose ir tapo pirmuoju Lietuvos sportininku, iškovojusiu žiemos olimpinių žaidynių auksą. A. Šalna taip pat dalyvavo individualiose 10 km lenktynėse, kuriose užėmė penktąją vietą.
Variklinė alyva
Variklinė alyva naudojama vidaus degimo variklių tepimui. Gaminama mineralinė, pusiau sintetinė ir sintetinė variklio alyva.
Klampumo laipsniai
Automobilių inžinierių draugija (SAE) sukūrė variklių alyvų klasifikavimo skaitmeninę kodų sistemą pagal jų klampumo charakteristikas. Variklių alyvų kokybės klasifikacijos: klasifikacija pagal ACEA – Europos klasifikacija; klasifikacija pagal API – civilinė Amerikos klasifikacija; klasifikavimas pagal ILSAC – Tarptautinio standartų ir tepalų patvirtinimo komiteto klasifikacija; variklių gamintojų, pvz., Mercedes-Benz (MB), Volkswagen (VW), Volvo, MAN, Ford, Japonijos automobilių standartų organizacijos (JASO) ir kt.
Gamintojai
„Castrol“, „Neste Oyj“, „Shell“ ir daugelis kitų.
Šprembergas
Šprembergas  – miestas Vokietijoje, Brandenburgo žemėje.
Įeina į Šprė-Neisės apskrities sudėtį. 24 373 gyventojai (2010 m.). Miesto plotas – 180,04 km². Oficialusis kodas –12 0 71 372.
Priklauso Sorbų gyvenamosios srities kultūrinei-teritorinei autonomijai, kurioje galioja Saksonijos ir Brandenburgo žemių teisiniai aktai, ginantys sorbų kalbų ir kultūros išsaugojimą. Be vokiečių, oficiali kalba Štremberge yra taip pat ir žemutinių sorbų.
Aveliškės
Aveliškės – kaimas Molėtų rajono savivaldybėje, 3 km į šiaurės vakarus nuo Mindūnų.
Viksvojis (12130850)
Viksvojis – ežeras Lietuvoje, Ignalinos rajone, 2,5 km į rytus nuo Ignalinos, Kalviasalio miške, Ažušilės kraštovaizdžio draustinyje. Ežero ilgis iš šiaurės į pietus – 0,49 km, plotis – iki 0,18 km. Altitudė 173,2 m. Kranto linija labai vingiuota. Krantai žemi, pelkėti, tik vakarinis krantas labai aukštas, ištisai apaugę medžiais ir krūmais. Rytinėje pakrantėje vietomis įsiterpę dirbami laukai ir pievos. Šiaurėje įteka upelis iš netoliese telkšančio dar vieno Viksvojo ežero, o pietine ežero dalimi iš rytų į vakarus prateka Laukojo ežero intakas Rudinė (Žeimenos upės baseinas). Netoli ežero įsikūrę Girminių ir Bėčionių kaimai.
Aveliškės
Istorija
1689 m. kaimas minimas Molėtų bažnyčios krikšto metrikų knygoje. 1697 m. minimos kaip Baroniškės, 1747 m. – Avelės.
Gruzijos futbolo varžybos 2014–2015 m.
Gruzijos futbolo varžybos 2014–2015 m.
Komandų rikiuotė
Pastaba.
Pereinamosios rungtynės
-
---
Finalo rungtynės
--
Jaunimo iki 19 metų pasaulio krepšinio čempionatas
Jaunimo iki 19 metų pasaulio krepšinio čempionatas – pasaulio jaunimo (iki 19 metų) vyrų krepšinio čempionatas, kurį organizuoja Tarptautinė krepšinio federacija (FIBA). Nuo įkūrimo 1979 m. iki 2007 m. jis buvo rengiamas kas ketverius metus. Nuo 2007 m. jis rengiamas kas dvejus metus. Dabartiniai čempionai yra Ispanija, kuri 2023 m. nugalėjo Prancūziją.
Toppserien
Toppserien moterų futbolo lyga arba Toppserien – aukščiausias moterų Norvegijos futbolo lygos divizionas.
Istorija
1984 m. buvo įkurta lyga. LSK ekipa čempionėmis tapo 7 kartus, tai – rekordas.
Formatas
Ekipos tarpusavyje sužaidžia po dvejas rungtynes. Daugiausiai taškų turinti komanda tampa Norvegijos čempione.
Čempionės patenka į UEFA moterų čempionų lygos turnyrą.
Nugalėtojos
Čempionių sąrašas: '''1. divisjon''' 1984 · 1985 · 1986 · 1987 · 1988 · 1989 · 1990 · 1991 · 1992 · 1993 · 1994 · 1995
Dabrelis
Dabrelis (Dabrel, Dobrel, Dabrelus, ?–1211 m., Satezelės pilis, Livonija) – vienas iš lyvių genčių vadų (lyvių kunigaikštis, ), gyvenęs prie Gaujos XIII a. pradžioje.
Biografija
1211 m. Dabrelis su kitais Livonijos kariais dalyvavo karo žygyje į estų kraštą Sontaganą.
Viksvojis (12130851)
Viksvojis – ežeras Lietuvoje, Ignalinos rajone, 2,5 km į rytus nuo Ignalinos, Kalviasalio miške, Ažušilės kraštovaizdžio draustinyje. Ežero ilgis iš šiaurės į pietus – 0,28 km, plotis – iki 0,22 km. Altitudė 173,2 m. Krantai žemi, sausi, tik vakarinis ir rytinis labai aukšti, ištisai apaugę medžiais ir krūmais. Pietvakariuose išteka upelis į netoliese telkšantį dar vieną Viksvojo ežerą, (Laukojo ežero intako Rudinės baseinas, Žeimenos upės baseinas). Netoli ežero įsikūręs Girminių kaimas.
Svirniškės
Svirniškės – kaimas Alytaus rajono savivaldybėje, 12 km į rytus nuo Krokialaukio, 3 km nuo Ūdrijos, šalia kelio. Sudaro kelios naujos sodybos nedidelio miškelio pakraštyje.
Putriškės (Molėtai)
Putriškės – kaimas Molėtų rajono savivaldybėje, už 5 km į pietryčius nuo Molėtų, už 8 km nuo Inturkės.
Taipėjaus zoologijos sodas
Istorija
Taipėjaus zoologijos sodas buvo įkurtas kaip Maruyama zoologijos sodas 1914 m., kai Taivanas buvo Japonijos valdžioje. Jis buvo įsikūręs ant Maruyama kalno (dabar Yuanshan) šiauriniame Taihoku (taip vadintas Taipėjus) priemiestyje. Iš pradžių tai buvo privatus zoologijos sodas, priklausantis Japonijos piliečiui Oe. Japonijos vyriausybė Taivane sekančiais metais išpirko šią nuosavybę ir zoologijos sodą pavertė viešuoju parku. Po Antrojo pasaulinio karo, kai Taivane įsikūrė Kinijos Respublika, parko nuosavybė buvo perduota Taipėjaus miesto valdžiai.
Azijos dramblys, pavadintas „Lin Wang“ (1917–2003), tarnavęs Kinijos ekspedicinėse pajėgose per Antrąjį Kinijos-Japonijos karą (1937– 1945), ir vėliau išsiųstas į Taivaną su Guomindano kariuomene, buvo perkeltas į zoologijos sodą. Čia jis nugyveno didžiąją dalį savo gyvenimo, buvo populiariausias gyvūnas ir zoologijos sode, ir Taivane, kol buvo atsiųstos 2 pandos iš Kinijos. Daugelis suaugusiųjų ir vaikų mielai vadino dramblį „seneliu Lin Wang“.